CELEX: 62015CN0214
Language: lt
Date: 2015-05-11 00:00:00
Title: Byla C-214/15: 2015 m. gegužės 11 d. Supremo Tribunal Administrativo (Portugalija) pateiktas prašymas priimti prejudicinį sprendimą byloje Município de Vila Pouca de Aguiar/Sá Machado & Filhos, SA, Norcep Construções e Empreendimentos, Lda

3.8.2015   
            
            
               LT
            
            
               Europos Sąjungos oficialusis leidinys
            
            
               C 254/7
            
         2015 m. gegužės 11 d.Supremo Tribunal Administrativo (Portugalija) pateiktas prašymas priimti prejudicinį sprendimą byloje Município de Vila Pouca de Aguiar/Sá Machado & Filhos, SA, Norcep Construções e Empreendimentos, Lda
   
   (Byla C-214/15)
   (2015/C 254/09)
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Supremo Tribunal Administrativo
   
   
      Šalys pagrindinėje byloje
   
   
      Atsakovė, apeliantė ir kasatorė: Município de Vila Pouca de Aguiar
   
   
      Ieškovė, kita apeliacinio ir kasacinio proceso šalis ir bendraatsakovės: Sá Machado & Filhos, SA, Norcep Construções e Empreendimentos, Lda
   
   
      Prejudicinis klausimas
   
   Ar pagal Sąjungos teisę, konkrečiai pagal Direktyvos 2004/18 (1) 55 straipsnį, leidžiama per atvirą konkursą dėl viešojo darbų pirkimo sutarties sudarymo iš karto atmesti to konkurso dalyvio pasiūlymą, kuris jį pateikdamas nepridėjo jokio „neįprastai žemą kainą“ pagrindžiančio dokumento, kai konkurso sąlygose nustatytas reikalavimas, kad būtų įvykdyta ši sąlyga (žr. Konkurso sąlygų 09.o/C1 punktą)?
   
      (1)  2004 m. kovo 31 d. Europos Parlamento ir Tarybos direktyva 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, p. 114; 2004 m. specialusis leidimas lietuvių k., 6 sk., 7 t., p. 132).